**Iarna a sosit**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vu-vu-vu! Copile mic!

Sunt eu, vântul, bat la geam!

Ia priveşte cum mă zbat

Să smulg frunza de pe ram.

Eu sunt vântul-croitor!

Frunzele le-aştern pe jos.

O să cos pentru Pământ

Un cojoc mai călduros.

Iarna vine, e pe drum…

De eşti mare, mititel,

Iarna-i rece şi te-ndeamnă

Să îmbraci un cojocel.

Doi ochi mari privesc în noapte,

Nu se-aude: vu-vu-vu!

Cad fulgi albi, măşcaţi şi sprinteni!

Iarna a sosit de-acu!